पाएं अपने शहर की ताज़ा ख़बरें और फ्री ई-पेपरडाउनलोड करें
शिवपुरा थाना क्षेत्र के मारवाड़ जंक्शन-जाडन मार्ग पर सोमवार देर शाम को मोड़ पर एक तेज रफ्तार कार बेकाबू होकर पलट गई। हादसे में दो लोगों की मौत हो गई जबकि दो लोग गंभीर रूप से घायल हो गए। जिन्हें प्राथमिक उपचार के बाद जोधपुर रेफर किया गया।
जाडन चौकी प्रभारी मोहनलाल ने बताया कि हादसे में लक्ष्मणराम (40) और भेराराम (42) की मौत हो गई जबकि खारड़ी निवासी नरेन्द्र उर्फ पिन्टू और राजसमंद क्षेत्र के कृष्ण शर्मा गंभीर रूप से घायल हो गए। जिन्हें पाली से प्राथमिक उपचार के बाद जोधपुर रेफर किया गया। हादसे में घायलों की हालत भी नाजुक बनी हुई है। उनके पास से मिले आधार कार्ड से पहचान हो पाई।
कार थी तेज स्पीड में
जानकारी के अनुसार कार की स्पीड काफी थी, जिससे वह मोड़ पर कई बार पलट गई। हादसे में कार भी बुरी तरह क्षतिग्रस्त हो गई।
हादसे में उदयपुर जिला निवासी लक्ष्मण (40) पुत्र प्रतापराम प्रजापत व पावा (पाली) निवासी भेराराम (42) पुत्र देवाराम माली की मौत हो गई। तथा खारड़ी (पाली) निवासी नरेंद्र पुत्र बस्तीराम माली व राजसमन्द एरिया निवासी कृष्णा शर्मा पुत्र रामेश्वर शर्मा गम्भीर घायल हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn